b'\n_START_ARTICLE_\nBCD-koodi\n_START_PARAGRAPH_\nBCD-koodi (Binary Coded Decimal) on er\xc3\xa4s kymmenj\xc3\xa4rjestelm\xc3\xa4n lukujen bin\xc3\xa4\xc3\xa4rikoodattu esitystapa. Nelj\xc3\xa4ll\xc3\xa4 bitill\xc3\xa4 voidaan esitt\xc3\xa4\xc3\xa4 16 eri arvoa, joten se riitt\xc3\xa4\xc3\xa4 yhden kymmenj\xc3\xa4rjestelm\xc3\xa4n numeron tallentamiseen. _NEWLINE_Kaikista yleisin BCD-koodi on 8421-koodi, joka tunnetaan my\xc3\xb6s nimell\xc3\xa4 NBCD-koodi (Natural Binary Coded Decimal). BCD-koodilla tarkoitetaan yleens\xc3\xa4 8421-koodia sen yleisyyden vuoksi. Nimitys 8421 tulee nelj\xc3\xa4n bitin 2:n potensseista (2\xc2\xb3 2\xc2\xb2 2\xc2\xb9 2\xe2\x81\xb0)._NEWLINE_BCD-koodia k\xc3\xa4ytet\xc3\xa4\xc3\xa4n l\xc3\xa4hinn\xc3\xa4 kahdella tavalla. Unpacked BCD tarkoittaa ett\xc3\xa4 yksi 8-bittinen tavu tallentaa yhden kymmenj\xc3\xa4rjestelm\xc3\xa4n numeron. Packed BCD tarkoittaa ett\xc3\xa4 yhteen tavuun tallennetaan kaksi numeroa. Useat yleiset tietokoneiden suoritinarkkitehtuurit osaavat suoraan k\xc3\xa4sitell\xc3\xa4 BCD-koodattuja lukuja.'